Okresná prokuratúra Čadca 
Slovenských dobrovoľníkov 2749/12 A, 022 74 Čadca 4

Sp. zn. : Pv 586/12/5502	Čadca, 23.10.2012
EEČ : 2-37-197-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 150,00 € 
b.	Konkrétny adresát peňažnej sumy určenej na všeobecne prospešné účely: Kysuckú nemocnicu s poliklinikou v Čadci, Detské oddelenie, č. účtu 0311084838/0900, var. symbol 010701 - 75,- € 
c.	Suma odovzdaná štátu na peňažnú pomoc obetiam trestnej činnosti: 75,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminálnej polície OR PZ XXXXX pod spisovou značkou ORP-258/OVK-CA-2012.
dňa 05.06.2012 asi o 16:10 hod. viedol po ceste II/520 v obci XXXXX, okres XXXXX, v smere do mesta XXXXX, osobné motorové vozidlo zn. Peugeot 406,. EČ: KM 551 AF, majiteľa XXXXX, pričom v km 17,5 predbehoval rýchlosťou asi 119 km/h pred ním idúce osobné motorové vozidlo, pred ktorým sa pohyboval ďalšie osobné motorové vozidlo zn. Peugeot 309, EČ: ZA 609 BG, ktoré viedol XXXXX a ktoré v tom čase obchádzalo skupinu ľudí pohybujúcich sa na pravej strane vozovky, do zadnej časti tohto, ešte v protismernom jazdnom pruhu, narazil prednou časťou vozidla, čím XXXXX spôsobil kompresívnu zlomeninu tela stavca Th 8 a ťažké pomliaždenie bedrovej oblasti s výraznejším podkožným krvným výronom, čo si vyžaduje dobu liečby a práceneschopnosti v trvaní 3 mesiace.

Odôvodnenie: 
     Uznesením vyšetrovateľa OR PZ, OKP XXXXX sp. zn.: ČVS:ORP-258/OVK-CA-2012 z 27.06.2012 bolo XXXXX vznesené obvinenie pre prečin ublíženia na zdraví podľa § 157 odsek 1, odsek 2 písmeno a) Trestného zákona na tom skutkovom základe tak, ako je to uvedené vo výrokovej časti tohto uznesenia.

     Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

     Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.

     Obvinený a poškodení uzavreli dňa 12.10.2012 dohodu o zmieri, v rámci ktorej obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný a nahradil škodu spôsobenú činom, keď  nehodu nahlásil poisťovni, poškodený XXXXX uviedol, že si neuplatňuje nárok na žiadnu škodu a poškodený XXXXX uviedol, že škodu si bude uplatňovať cestou ČSOB poisťovne zo zákonného poistenia motorového vozidla.

     Dňa 23.10.2012 zložil do pokladne Okresnej prokuratúry v Čadci peňažnú sumu vo výške 150,- €, určenú na všeobecne prospešné účely pre Kysuckú nemocnicu s poliklinikou v Čadci, Detské oddelenie, č. XXXXX vo výške 75,- € a na peňažnú pomoc obetiam trestnej činnosti vo výške 75,- €. Táto suma je primeraná závažnosti spáchaného trestného činu.

     Obvinený a poškodený s týmto spôsobom vybavenia veci vyslovili súhlas. 

     Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.
 
     Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Kováč
prokurátor